Većina kampova organizira animacijski program za djecu. Većina kampova ima animaciju za djecu od 4 do 12 godina, dok pojedini imaju i animaciju za djecu od 0 do 17 godina. U animaciju ulaze razne sportske aktivnosti, večernji programi za djecu i mlade, kino projekcije na otvorenom i zatvorenom, razne kreativne radionice, profesionalni dječji programi poput zabavnih plesnih i pjevačkih priredbi i predstava, nastupi mađioničara i slično. U pred i post sezoni animacija je u nešto suženijem obliku. Kompletni animacijski program u većini kampova traje od polovice lipnja do polovice rujna. Animacijski program je u pravilu besplatan.